కాబూల్: ఆఫ్ఘనిస్తాన్ రాజధాని కాబూల్లో అంతర్జాతీయ క్రికెట్ స్టేడియం వద్ద ఉగ్రవాదులు రెచ్చిపోయారు. స్టేడియం లోపలికి వెళ్లే చెకింగ్ పాయింట్ వద్ద ఆత్మాహుతి దాడికి పాల్పడ్డారు. స్థానిక టోర్నమెంటులో భాగంగా గురువారం సాయంత్రం స్టేడియం లోపల టీ20 మ్యాచ్ జరుగుతుండగా ఓ ఉగ్రవాది తనను తాను పేల్చేసుకున్నాడు. దీంతో ఇద్దరు భద్రతా సిబ్బంది, మరో పౌరుడు ప్రాణాలు కోల్పోయారు. మరో ఐదుగురు గాయపడ్డారు. ఈ ఘటనతో మ్యాచ్ను అత్యవసరంగా రద్దు చేశారు. ఇరుజట్ల క్రికెటర్లు క్షేమంగా ఉన్నట్టు అఫ్ఘాన్ క్రికెట్ బోర్డు ప్రతినిధులు ప్రకటించారు.  సంఘటనా స్థలానికి దూరంగా ఉండడంతో క్రికెటర్లు సురక్షితంగా బయటపడినట్టు స్థానిక మీడియా వెల్లడించింది.
kabool: afghanistan rajadhani kaaboollo antarjaatiiya cricket stadium vadda ugravaadulu rechipoyaaru. stadium lopaliki velle cheking point vadda aatmaahuti daadiki palpaddaru. sthaanika tornamentulo bhagamga guruvaram saayantram stadium lopala t20 match jarugutundagaa oo ugravaadi tananu taanu pelchesukunnadu. deentho iddaru bhadrata sibbandi, maro pourudu praanaalu kolpoyaru. maro aiduguru gayapaddaru. ee ghatanatho myaachnu atyavasaramgaa raddu chesaru. irujatla cricketerlu kshemangaa unnattu afghan cricket bordu pratinidhulu prakatinchaaru.  sanghatanaa sthalaaniki dooramgaa undadamtho cricketerlu surakshitamgaa bayatapadinattu sthaanika media velladinchindi.